# KISKŐRÖS VÁROS POLGÁRMESTERE

**ELŐTERJESZTÉS**

(a Képviselő-testület 2021. november 24–i ülésére)

## TÁRGY: ZSÁMBOKI MIHÁLY ÉS SUBA JÁNOS HASZONBÉRLETI SZERZŐDÉSÉNEK MEGHOSSZABBÍTÁSA

Zsámboki Mihály 6237 Kecel, Rákóczi F. utca 26. és Suba János 6200 Kiskőrös, Nagyatádi Sz. S. utca 84. szám alatti lakosok (a továbbiakban : Kérelmezők) A Képviselő-testület a 68/2017. számú határozatával haszonbérleti szerződést kötöttek Kiskőrös Város Önkormányzatával a Kiskőrös külterület 013/15 hrsz-on nyilvántartott 9.3489 m2 alapterületű, rét, legelő művelési ágban lévő és a Kiskőrös külterület 013/16. hrsz-on nyilvántartott 1.9785 m2 alapterületű legelő művelési ágban lévő Szűcsi erdő melletti ingatlanok mezőgazdasági célú bérbevétele tárgyában. A haszonbérleti szerződések 2021. november 30. napjával megszűnnek. Kérelmezők kérelmükben a fent nevesített területek használati jogának meghosszabbítását kezdeményezték.

Fent nevesített területek az ingatlan-nyilvántartás adatai alapján a természet védelméről szóló 1996. évi LIII. törvény alapján „Országos jelentőségű védett természeti terület”-ek.

Az „Országos jelentőségű védett természeti terület” hasznosítására az illetékes környezetvédelmi és természetvédelmi hatóság engedélyező határozatában foglalt természetvédelmi értékek megőrzését szolgáló, feltételek szigorú betartása mellett van lehetőség.

A Bács-Kiskun Megyei Kormányhivatal Környezetvédelmi Természetvédelmi és Hulladékgazdálkodási Főosztály Jogi és Hatósági Nyilvántartó Osztálya a 2021. október 19. napján kelt határozatában foglalt feltételekkel 2026. október 31. napjáig engedélyezte a fent nevesített területeken a legeltetést és a kaszálást.

Kiskőrös Város Önkormányzata Képviselő-testületének az önkormányzati vagyonról, a vagyon hasznosításáról szóló 26/2012. (XII.19.) számú önkormányzati rendeletének 27.§ (2) bekezdésében foglaltak szerint az önkormányzati vagyon használati, hasznosítási jogának 1 évet meghaladó átengedéséről a Képviselő-testület dönt.

Kiskőrös Város Önkormányzata tulajdonában álló természetvédelmi területeinek tájidegen növényektől történő megtisztítását, kezelését a környezetvédelmi hatóság előírja, így a fent nevesített területek haszonbérbeadás útján történő hasznosítása, kezelése segíti az Önkormányzat feladatellátását.

A fentiekre tekintettel javaslom, hogy a Képviselő-testület a határozat-tervezetben foglaltak alapján döntsön.

**Kiskőrös, 2021. november 16.**

 **Domonyi László s.k.,**

 **polgármester**

### HATÁROZAT-TERVEZET

Kiskőrös Város Önkormányzatának Képviselő-testülete

1. egyetért azzal, hogy Kiskőrös Város Önkormányzata a tulajdonában lévő, Kiskőrös külterület 013/15. hrsz-on nyilvántartott 9.3489 m2 alapterületű, rét, legelő művelési ágban lévő és a Kiskőrös külterület 013/16. hrsz-on nyilvántartott 1.9785 m2 alapterületű legelő művelési ágban lévő Szűcsi erdő melletti ingatlanok haszonbérbeadás útján történő hasznosítása érdekében Zsámboki Mihállyal és Suba Jánossal a haszonbérleti jogviszony időtartamát a határozat-tervezet 1.és 2. számú mellékletét képező szerződésben foglalt feltételekkel, 2026. október 31. napjáig meghosszabbítsa.
2. felhatalmazza a polgármestert a határozat-tervezet 1. és 2. számú mellékletét képező haszonbérleti szerződések megkötésére, az ingatlan-nyilvántartási eljárás lefolytatására, kapcsolódó jognyilatkozatok megtételére.

**Felelős:** polgármester

**Határidő:** értelemszerűen